hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy ca hy es es tr en en hy hy hy hy hy hy hy hy hy hy hy hy hy en hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Չի կարելի քանդել բարիկադները մի ուժ ներկայացրած մարդկանց հետ, որոնք տասնամյակներ շարունակ ծառայել են երկիրը ոչնչացրած միևնույն խմբակի՝ սպիտակ ձեռնոցներով աշխատանք պահանջող առաքելություններում:
Հայկ Մարտիրոսյանի պատկերացմամբ՝ նախկին բարձրաստիճան ուժայիններից թերևս որևէ մեկը չպետք է ընդհանրապես որևէ պաշտոն ունենա: «Բացառությունը բանակն է, որտեղ, անշուշտ բարձրաստիճան հսկայական կոռումպացված խավ կա, բայց կան և սկզբունքային ու չաղտոտված մարդիկ: Ես գտնում եմ, որ անհրաժեշտ է ծայրաստիճան անհանդուրժող լինել այն մարդկանց հանդեպ, ովքեր առանցքային դերակատարումներ են ունեցել նախկին ռեժիմի կենսագործունեության ընթացքում»,-ասաց քաղաքագետը՝ հավելելով. «Լինի դա սպիտակ օձիքներով, թե արյունոտ ձեռքերով պաշտոնյաների պարագան: Եվ գտնում եմ, որ այդ անհանդուրժողականությունն ու ատելությունը պետք է դրսևորել նրանց միայն իրավական և օրինական պատասխանատվության կանչելով: Սիրել, քանդել բարիակադներն ու հանդուրժել՝ չի կարելի»:
Քաղաքագետի խոսքով՝ եթե չլինի օրինական և իրավական պատժի գործընթաց բոլորի, անխտիր բոլոր նախկին առանցքային բարձրաստիճանների հանդեպ՝ այս երկիրն առաջ գնալ չի կարողանա: «Ինչպես Գերմանիայում երկրորդ համաշխարհային պատերազմից հետո եղավ՝ անհրաժեշտ է արգելել ՀՀԿ-ն, իսկ նրա բոլոր առանցքային և ռեժիմին ջանադրաբար ծառայած մարդկանց՝ դատապարտել»,- շեշտեց քաղաքագետը:
Հայկ Մարտիրոսյանը հիշեցրեց Վրաստանում Վարդերի հեղափոխությունից հետո օրենքով գողերի դեմ դեմ պայքարը. «Եթե մարդը քրեական որևէ փաստված հանցանք չէր գործել, որևէ բանի համար նրան հնարավոր չէր դատապարտել՝ դատապարտում էին արդեն միայն օրենքով գող լինելու հանգամանքի համար: Օրենքի անունից խոսող գողերն օրենքով գողերին անգամ մեծապես զիջում են և նրանց գողացածը վերադարձնելով չպետք է համարել հարցը փակված: Առաջ շարժվելու և նոր մշակույթ ձևավորելու համար անհրաժեշտ է ոչ միայն գումարները ետ վերադարձնել, այլև՝ ուղղակի բանտեր ուղարկել»:
Ինչ վերաբերում է ոստիկաններին, ապա, ըստ Մարտիրոսյանի, ոչ բոլոր ոստիկաններն են «մերը»: «Ի՞նչ եղան այն մարդիկ, որ միտումնավոր ցուցարարի ոտք էին կոտրում, որ ծեծում էին, ջարդում և խոշտանգում: Նրանք դեռ աշխատում են և եթե հիմա հրեշտակ են ձևանում, որովհետև իրավիճակ է փոխվել, դա դեռ չի նշանակում, որ հրեշտակ են դարձել»,-նշեց քաղաքագետը՝ հավելելով. «Փոխեք գործադիրին և հետ բերեք նախկինների տեսակը ու կտեսնեք, որ նրանք առավել վատը կդառնան մի գիշերում, քան նախկինում էին»:
Ուստի՝ Մարտիրոսյանը կարծում է, որ նրանց հեռացնելով և բանտ ուղարկելով է միայն, որ տեղ կբացվի արդեն իրոք «մեր»՝ մաքուր և բարոյական ոստիկանների համար: «Այդպիսիք այսօր էլ կան, բայց երկու խմբերին զատել է պետք: Եվ հատկապես նախկին առանցքային ոստիկաններին, ինչպիսին էլ որ լինեն, այլևս չի կարելի վերադարձնել բարձր պաշտոնների՝ ինչպիսին էլ որ լինեն մեր մոտիվները»,-ընդգծեց Մարտիրոսյանը:
Նա նկատեց, որ խորհրդարանի իր ելույթում Նիկոլ Փաշինյանն ակնարկեց, որ նոր խորհրդարանի ձևավորվելուց և հատկապես անցումային արդարադատություն իրականացնելուց հետո ձերբակալությունների նոր ալիք է լինելու. «Հուսանք և սպասենք»:
Քաղաքագետի կարծիքով՝ մտահոգիչ է նաև Արթուր Մեսչյանի նշանակումը քաղաքի ճարտարապետի պաշտոնում: «Մարդ, որի ճարտարապետի որակները մեծապես քննարկելի են և որն այս վերջին տարիներին գրեթե որևէ քաղաքացիական դիրքորոշմամբ հանդես չի եկել, չի կատարել մտավորականի իր պարտքը և լռել է, մեկը, որ ավելի շուտ բառդ-կիթառահար է, քան ակտիվ ճարտարապետ՝ չպետք է Երևանի գլխավոր ճարտարապետ աշխատի»,-կարծում է քաղաքագետը:
Նրա խոսքով՝ կան փայլուն ճարտարապետներ, որոնք ակտիվ են, գործում են: Այդպիսիք քիչ չեն նաև եվրոպական մայրաքաղաքներում, որոնք ելքեր են փնտրում Հայաստանում աշխատելու:
«Պետք է դուրս գալ ընդունված կաղապարներից և օգտագործել մեր ողջ՝ ներառյալ սփյուռքի ռեսուրսը, որտեղ նախկին հայաստանցիների մի զգալի բանակ բարձր պրոֆեսիոնալիզմի է հասել իրենց ոլորտներում: Հուսանք, որ այդ մարդկանց ժամանակը նույնպես կգա»,-եզրափակեց Մարտիրոսյանը:
Նախորդ նյութը«Գնացել է բանակ, վեց ամսից վերադարձել է քաղցկեղով»․ զոհված զինվորի մորը ոչ ոք չի ընդունում
Հաջորդ նյութըԸՕ փոփոխություններ կատարելու նախագծի ընդունումը կրկին տապալվեց. պակասում էր 1 ձայն
«Սուրմալուի» պայթյունից մոտ երկու ամիս անց կիսավեր շենքը քանդելու որոշում է կայացվել
Դավթյանի օրոք հարուցված քրեական գործով՝ Աղվան Հովսեփյանին հանցակցելու մեջ մեղադրվող Վրեժ Մարկոսյանը ճանաչվել է մեղավոր և համաներմամբ ազատ արձակվել
Ֆլորիդայում փոթորիկի հետևանքով առնվազն 83 մարդ է զոհվել
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Լավ կլիներ՝ ԱԱԾ-ն էլ հետաքններ ու բոլոր միջոցներով պատժեր հայ գերիներին...
«Սուրմալուի» պայթյունից մոտ երկու ամիս անց կիսավեր շենքը քանդելու որոշում է...
Edit with Live CSS
Write CSS OR LESS and hit save. CTRL + SPACE for auto-complete.